José Bosingwa
José Bosingwa da Silva (1982-yil 24-avgust) – portugaliyalik sobiq professional futbolchi, oʻng qanot himoyachisi. Hujumkor qanot futbolchisi sifatida uning tezligi raqiblariga yaxshigina muammolar olib kelardi. U oʻz professional karyerasining katta qismini Porto va Chelsea bilan oʻtkazdi va u umumiy 13 ta titulni qoʻlga kiritdi, ular orasida 2004 va 2012-yilda qoʻlga kiritilgan UEFA Chempionlar Ligasi kuboglari ham bor. Portugaliyalik futbolchi terma jamoa safida ilk bor 2007-yilda maydonga tushgan boʻlib 2008-yilgi Yevropa Chempionatida va 2004-yilgi Yozgi Olimpiya oʻyinlarida ishtirok etgan jamoalari tarkibida ham boʻlgan. Portugaliya safida himoyachi jami 27 oʻyinni oʻtkazgan.